Наручилац : ЈКП „ Водовод Златибор“

Број : 2777

Датум : 31.07.2017.год.

 ПИТАЊА ПОНУЂАЧА И ОДГОВОРИ НАРУЧИОЦА

**Питање понуђача**-Захтев за појашњење (број 2707 од 26.07.2017.године) :

JNVV-d 08/17 – zahtev za pojašnjenjem konkursne dokumentacije

Za Partiju 2 – Vodovodne cevi PE100RC Tip2 propisane su tehničke karakteristike da cevi treba da budu izrađene u skladu sa PAS 1075 normom za RC cevi Tip 2 ili odgovarajuće i da cevi treba da imaju povećanu otpornost na pucanje što omogućava primenu alternativnih metoda polaganja cevi – bez zasipanja peskom uz korišćenje materijala iskopanog na licu mesta.

Takođe, kao dokaz zahteva se dostavljanje sertifikata za PAS 1075 normu ili odgovarajuće.

Što se tiče sertifikata i „norme“ PAS 1075:2009-03 moramo Vas upozoriti na sledeće - PAS 1075 je javno dostupna specifikacija (PAS - public available specification) i nije predstavljala zvaničan standard ni u jednoj državi. S obzirom da je važnost svake PAS specifikacije 6 godina od dana objavljivanja posle čega se usvaja kao standard, postaje deo zvaničnog standarda ili se odbacuje, a ovde imamo slučaj da pomenuta PAS 1075 specifikacija objavljena 2009. godine nikada nije usvojena kao zvanični standard niti je postala deo nekog nacionalnog standarda njena važnost je prestala 2015. godine. U skladu sa gore navedenim smatramo da nije moguće tražiti posedovanje sertifikata za nešto što nije standard niti ima važnost i  zahtevamo da se sporni zahtev izbaci.

Takođe zahtevamo i izmenu tehničkih karakteristika za Partiju 2 - obzirom da smo utvrdili da PAS 1075 više ne postoji onda nema nikakvog osnova da se zahteva da neko ponuđeno dobro ispunjava zahteve nepostojeće specifikacije već ponuđene cevi treba da zadovoljavaju zahteve važećeg standarda u Republici Srbiji – SRPS EN 12201.

Postavljamo i sledeće pitanje: ako se već traže cevi za alternativne metode polaganja, zašto se naručilac ne opredeli ili dozvoli da se nude cevi u potpunosti izrađene od materijala PE100RC tzv. Tip 1 koje svakako predstavljaju kvalitetnije rešenje nego cevi koje imaju samo zaštitni sloj od materijala PE100RC a ostatak je napravljen od običnog PE100 materijala?

Napominjemo Vam da su u vodovodu Naissus već raspisali PE100RC tip 2 cevi sa PAS 1075 sertifikatom ali su na našu intervenciju izbacili sporan zahtev iz dokumentacije radi omogućenja „veće konkurencije“ što i jeste svrha javne nabavke – veće konkurencija a ne favorizovanje određenog ponuđača (što se pozivanjem na PAS 1075 svakako čini).

Smatramo da smo Vam ovim dopisom na vreme ukazali na nedostatke konkursne dokumentacije a svoja prava ćemo štititi i u daljem toku postupka javne nabavke.

**Одговор-појашњење Наручиоца** :

 **1)** У вези **навода Понуђача** да РАЅ 1075 као сертификат па ни спецификација **више не постоји**, одн. да је **истекло његово важење**, Наручилац је контактирао **Институт за стандардизацију Србије** и у телефонском разговору са **г-ђом Љубицом Петровић** ( контакт тел. 011/3409-310), између осталог, добио информацију да Сертификат **PAS 1075** није усвојен као српски стандард, али да је исти **ВАЖЕЋИ немачки стандард** (издавачка кућа BEUTH), што значи да **није тачна тврдња понуђача** да наведени стандард не постоји, одн. да је неважећи.

Напомена : Наручилац се и званично обратио Институту за стандардизацију Србије дописом број 2739 од 28.07.2017.год. како би и на тај начин обезбедио званичан и валидан документ у вези напред наведеног.

 **2)** Понуђач је такође упутио примедбу да Наручилац није требао да захтева квалитет у складу са PAS 1075 нормом и да је требао да се ограничи на стандард SRPS EN 12201 који је важећи у Србији.

У вези наведеног треба истаћи да сертификат **PAS 1075** поред захтева из стандарда SRPS EN 12201 обухвата и **специфичне захтеве** који нису обухваћени истим стандардом, а тичу се отпорности цеви на **спори раст пукотине** и отпорности цеви код **алтернативних техника** полагања цеви (без пешчане кошуљице), а што се доказује помоћу посебних метода - Notch test i Point Load test method.

Имајући у виду све напред наведено произилази да је Наручилац **захтеве у погледу квалитета** и техничких карактеристика цеви свакако **поставио коректно,** пре свега у складу са својим потребама, планираним радовима, карактеристикама терена и траса на којима ће се вршити уградња цеви и т.д. ( нпр. изградња магистралног цевовода).

 Наручилац је у конкурсној документацији навео да је понуђач дужан да као доказ о захтеваном квалитету, поред осталог, достави и : „Сертификат за PAS 1075 норму **или**  **одговарајуће,** односно, Извештај акредитоване лабораторије са подацима о спровођењу Notch test i Point Load test method и резултатима истих, којим се доказује да понуђене цеви задовољавају квалитет по PAS 1075 норми.“ , из **чега произилази** да, уколико понуђач не поседује тражени сертификат, може на основу тог документа (сертификата) **испитати свој производ у акредитованој лабораторији** и на тај начин доказати да понуђени производ (цеви) по квалитету одговара квалитету који одређује PAS 1075 норма.

 На основу наведеног Наручилац сматра да су напред наведене **примедбе понуђача неосноване** па у вези истих неће вршити измене конкурсне документације.

 **3)** У вези захтева Понуђача да се за Партију 2 дозволи и понуда једнослојних PE 100 RC Tip 1 цеви Наручилац је одлучио да **не прихвати овај предлог.**

 Наручилац је приликом доношења овакве одлуке пошао од **неспорних чињеница и то :**

 - Да се произвођачи полиетиленских цеви по правилу снабдевају код **истих**, највећих светских произвођача сировина, што значи да су у погледу услова набавке сировина сви они у сличном или чак једнаком положају;

 - Да је цена полиетилена PE 100 RC **већа** од цене обичног полиетилена PE 100 из чега следи да **цев** (једнослојна) израђена **100 % од PE 100 RC мора бити** **значајно скупља од** **(двослојне) цеви** код које је само заштитини слој од **10 % израђен од PE 100 RC**, док је преосталих **90 %** израђено од обичног полиетилена PE 100;

 - Да би опредељење Наручиоца за **скупљу једнослојну цев PE 100 RC** (што произилази из напред наведеног), а с обзиром на ограничена средства, довело до тога да Наручилац за исти новац набави **мању** **количину цеви** него што би то био случај ако се определи за **јефтиније двослојне цеви које су такође прихватљивог квалитета;**

 - С друге стране Наручилац сматра да и двослојна цев са 10 % заштитног RC слоја која испуњава захтеве норме PAS 1075 или одговарајуће, на довољно једнак начин задовољава потребе Наручиоца у погледу уградње цеви алтернативним техникама (без пешчане кошуљице);

 - Коначно, није без значаја ни чињеница да двослојна цев RC тип 2 има упозоравајући спољашњи слој плаве боје, испод којег је лако уочити црни слој када дође до значајног оштећења приликом транспорта или уградње што омогућава да се таква битна оштећења одстране пре пуштања цевовода у рад.

 Имајући у виду све напред наведено Наручилац сматра да примедбе понуђача **нису основане**, да су услови у конкурсној документацији постављени коректно, реално и недискриминаторски и **остаје при већ објављеној конкурсној документацији.**

Комисија у поступку ЈНВВ-д 08/17